হৃদপিণ্ডের কপাটিকা
হৃৎপিণ্ডের কপাটিকা (ইংরেজি: Heart valve) হল একমুখী ভালভ যা সাধারণত রক্তকে হৃৎপিণ্ডের মধ্য দিয়ে শুধুমাত্র এক দিকে প্রবাহিত হতে দেয়। স্তন্যপায়ী প্রাণীর হৃৎপিণ্ডে উপস্থিত চারটি কপাটিকা হৃৎপিণ্ডের মধ্য দিয়ে রক্তের প্রবাহ নির্ধারণ করে। একটি হৃৎপিণ্ডের কপাটিকা প্রতিটি পক্ষের ডিফারেনশিয়াল রক্তচাপের প্রবর্তন করে বা বন্ধ করে দেয়। স্তন্যপায়ী প্রাণীর চারটি কপাটিকা হল: দুটি আন্তঃঅলিন্দ-নিলয় কপাটিকা/অ্যাট্রিওভেনট্রিকুলার (এভি) ভালভ: মাইট্রাল ভালভ (বাইকাসপিড ভাল্ভ/দ্বিপত্র কপাটিকা) এবং ট্রাইকাসপিড ভালভ/ত্রিপত্র কপাটিকা, যা উপরের প্রকোষ্ঠ (অলিন্দ) এবং নিম্নের প্রকোষ্ঠ (নিলয়) মধ্যে থাকে। দুটি অর্ধচন্দ্রাকার/সেমিলুনার (এসএল) ভালভ, একটি অ্যাওর্টিক ভালভ বা মহাধমনি এবং একটি পালমোনারি ভালভ। এগুলো হল হৃৎপিণ্ড থেকে বের হওয়া ধমনীগুলো। মাইট্রাল ভালভ এবং অ্যাওর্টিক ভালভ হৃৎপিণ্ডের বাম পাশে; ট্রাইকাসপিড ভালভ এবং পালমোনারি ভালভ হৃৎপিণ্ডের ডান পাশে অবস্থান করে। হার্টের একটি করোনারি সাইনাস ভালভ (যা থিবেসিয়ান কপাটিকা নামে পরিচিত) এবং একটি নিম্ন মহাশিরা কপাটিকা (যা ইউস্টেচিয়ান কপাটিকা নামে পরিচিত) রয়েছে যা এখানে আলোচনা করা হয়নি।